नई दिल्ली: RRB Recruitment 2018: रेलवे भर्ती बोर्ड ने ग्रुप डी (RRB Group D) के पदों पर भर्ती परीक्षा के लिए तारीख की घोषणा कर दी है. रेलवे (Railway) ने अपनी आधिकारिक वेबसाइट पर एक नोटिफिकेशन जारी किया है.नोटिफिकेशन के मुताबिक ग्रुप डी (Group D) के 63 हजार से ज्यादा पदों पर भर्ती परीक्षा 17 सितंबर से शुरू हो सकती है. उम्मीदवारों को परीक्षा की तारीख (RRB Group D Exam Date) की घोषणा का लंबे समय से इंतजार था. भर्ती परीक्षा (RRB Group D Exam) लेवल 1 (ट्रैक मेंटेनर्स, असिस्टेंट पॉइंट्समेन आदि) के 63 हजार से ज्यादा पदों पर होनी है. ग्रुप डी के पदों पर भर्ती परीक्षा के लिए एडमिट कार्ड (RRB Group D Admit Card) परीक्षा से 10 दिन पहले जारी कर दिया जाएगा. ग्रुप डी (RRB Group D) के पदों पर भी कम्प्यूटर बेस्ड परीक्षा होगी. ग्रुप डी की परीक्षा (RRB Group D Exam) से संबंधित अन्य जानकारी रेलवे भर्ती बोर्ड (RRB) जल्द ही जारी कर देगा.